**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.10.2017, ora 8.00 – 27.10.2017, ora 8.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 27.10.2017, ora 7.00**

**RÂURI**

Debitele au fost în general în scădere, exceptând cursurile inferioare ale Someșului, Timișului, Jiului, Oltului, Argeșului, Ialomiței, Siretului, Bârladului, unde au fost în creștere prin propagare și râurile din Dobrogea, unde au fost relativ staționare.

Mici creșteri de niveluri și debite datorită precipitațiilor slabe căzute în interval s-au înregistrat pe unele râuri mici din Maramureș, Transilvania, nordul Crișanei și al Moldovei.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Someșul Mic, Bârzava, Vedea, Ialomița, Siret (exceptând Bârladul), bazinele superioare ale Vișeului, Crișului Repede, Mureșului, cursul inferior al Crasnei, cursurile mijlocii și inferioare ale Oltului și Argeșului.

Nivelurile pe râuri la staţiile hidrometrice se situează sub **COTELE DE ATENŢIE**.

Debitele vor fi în creștere datorită precipitațiilor prevăzute și propagării pe râurile din bazinele hidrografice Vișeu, Iza, Tur, Lăpuș, Bega, Timiș, Caraș, Nera, bazinele superioare ale Someșului, Crasnei, Barcăului, Someșului Mic, Crișurilor, Arieșului, Mureșului, Bistriței, Moldovei, Sucevei, bazinul inferior al Mureșului, relativ staționare pe râurile din Dobrogea, bazinele mijlocii și inferioare ale Someșului, Someșului Mic, bazinul mijlociu al Mureșului, bazinul superior al Jiului, bazinul superior și mijlociu al Oltului și în scădere pe celelalte râuri.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

Debitul la intrarea în ţară (secţiunea Baziaş) în intervalul 26 – 27.10.2017 a fost în creştere, având valoarea de 2900 m3/s, sub media multianuală a lunii octombrie (3850 m3/s).

În aval de Porţile de Fier debitele au fost în creștere pe sectorul Gruia – Calafat, în scădere pe sectoarele Bechet – Oltenița, Cernavodă – Galați și la Tulcea și staționare la Călărași și Isaccea.

Debitul la intrarea în ţară (secţiunea Baziaş) va fi în creştere (3300 m3/s).

În aval de Porţile de Fier debitele vor fi în creştere pe sectorul Gruia – Oltenița şi relativ staţionare pe sectorul Călărași – Tulcea.

**2.** **Situaţia meteorologică în intervalul 26.10.2017, ora 8.00 – 27.10.2017, ora 6.00**

**ÎN ŢARĂ**

Valorile termice au fost în general apropiate de mediile climatologice ale acestei date. Cerul a prezentat înnorări persistente în nord-vestul și centrul țării, iar în restul teritoriului a fost variabil, exceptând prima parte a zilei și a doua parte a nopții, când local s-a semnalat nebulozitate joasă sau ceață. Au fost ploi slabe și burnițe pe arii restrânse în Crișana, Maramureș, Transilvania, Moldova și la munte și cu totul izolat în rest. Vântul a suflat slab și moderat, cu unele intensificări pe crestele montane, unde au fost rafale de până la 65...75 km/h. Temperaturile maxime s-au situat între 9 grade la Ocna Șugatag și Întorsura Buzăului și 20 de grade la Calafat, iar la ora 06 se înregistrau temperaturi cuprinse între 2 grade la Voineasa și 13 grade la Supuru de Jos (jud. Satu Mare). Stratul de zăpadă, existent în platformele stațiilor meteorologice, la ora 21, avea grosimi de până la 10 cm, la Vf. Omu.

Observație: în intervalul de diagnoză au fost în vigoare 15 atenționări cod galben pentru fenomene meteorologice periculoase imediate, 7 emise de către CNPM București, 5 de către SRPV Bacău și câte una emise de către SRPV Timișoara, SRPV Craiova și SRPV Constanța.

**LA BUCUREŞTI**

Vremea a fost mai rece decât în mod obișnuit. Cerul a fost variabil, cu înnorări în prima parte a zilei și ceață în a doua parte a nopții, iar vântul a suflat slab și moderat. Temperatura maximă a fost de 12 grade la toate stațiile meteorologice, iar la ora 06 se înregistrau 5 grade la Afumați şi Băneasa și 6 grade la Filaret.

**3. Prognoza meteorologică în intervalul 27.10.2017, ora 8.00 – 28.10.2017, ora 8.00**

**ÎN ŢARĂ**

În vestul, nordul şi centrul ţării, cerul va fi mai mult noros şi mai ales în a doua parte a zilei și la începutul nopții va ploua, în general slab cantitativ. În restul teritoriului, cerul va fi variabil, iar înnorări și local ploi se vor semnala noaptea, când în zona montană înaltă, precipitațiile vor fi și sub formă de lapoviță și ninsoare. Vântul va sufla slab și moderat, cu intensificări temporare la munte, unde la rafală se vor depăşi viteze de 70...80 km/h, dar temporar, şi la cote mult mai scăzute şi în regiunile sud-vestice şi centrale.Temperatura aerului va fi în creștere în sud și sud-est, astfel maximele se vor încadra între 12 și 22 de grade, cu cele mai ridicate valori în sud-vestul Olteniei, iar minimele între 3 și 11 grade. La începutul zilei, în sud şi sud-est, pe arii restrânse va fi ceaţă sau nebulozitate joasă.

**LA BUCUREŞTI**

Cerul va fi variabil,cu înnorări seara și mai ales noaptea când va ploua. Vântul va sufla slab şi moderat. Temperatura maximă se va situa în jurul valorii de 16 grade, iar cea minimă va fi de 9...11 grade. În primele ore ale zilei, îndeosebi în zona preorășenească vor fi nori joşi de tip stratiform sau ceaţă.

***II. CALITATEA APELOR***

**Administrația Națională Apele Române** informează ca in data de 26.10.2017, la ora 13.10, pe suprafata lacului Sf Ana, jud Harghita, au aparut urme de spuma neidentificată. Reprezentanții SGA HR s-au deplasat la fața locului pentru investigații, s-au recoltat probe de apă urmând ca rezultatul să fie anunțat ulterior.

**Administrația Națională Apele Române** revine în data de 26.10.2017 cu informații suplimentare referitor la poluarea accidentală cu produse petroliere, produsă în data de 25.10.2017, pe pârâul Mislea, pe raza comunei Scorțeni, județul Prahova, menționând următoarele:

-pe conducta se montase o sarnieă, urmând ca în cursul zilei să se remedieze spărtura prin sudura;

-s-a curațat produsul petrolier de pe sol din zona spărturii și se lucra pentru îndepărtarea în totalitate a țițeiului de pe albia torentului, acesta fiind stocat într-un butoi metalic; la confluența torentului cu pârâul Mislea se înlocuiseră barajele absorbante montate în 25.10.2017. La verificarea în teren s-a constatat că debitul de apă pe torent era foarte mic, în scădere față de ziua precedentă; de-a lungul torentului nu se mai observau irizații la suprafața apei; țițeiul scurs era cantonat în fața ultimului baraj absorbant, de unde era colectat manual de angajații OMV Petrom SA;

-în aval de zona confluenței se puteau observa foarte slabe irizații la suprafața apei pârâului Mislea; reprezentanții S.G.A. Prahova au recoltat probe de apă în amonte și aval de confluența pentru a se putea constata dacă exista impact asupra calității apei pârâului Mislea. Acestea vor fi analizate în cadrul Laboratorului de Calitatea Apei din cadrul S.G.A. Prahova;

-s-a vizualizat cursul pârâului Mislea în mai multe puncte în aval de zona în care s-a produs incidentul; vizual, nu s-au constatat urme de produs petrolier.

Nu au fost afectate folosinte de apa în aval și nu au fost necesare acțiuni de depoluare a cursului de apă Mislea.

Pământul infestat și colectat va fi transportat la stația de bioremediere Băicoi, aparținând OMV Petrom, iar țiteiul colectat la Parcul 1 Mislea

***II. CALITATEA MEDIULUI***

1. **În domeniul aerului**

**Comisariatul Județean Constanța din cadrul Gărzii Naționale de Mediu** informează că în data de 26.10.2017 în jurul orei 12.10, la macaraua plutitoare ”Hercules” aflată în reparații capitale în Dana 78, a izbucnit un incendiu la sala motoarelor. La ora 16.30 incendiul nu a fost lichidat. Nu au fost pierderi de combustibil. În jurul macaralei era montat baraj antipoluant, inainte de producerea incendiului și intervenție ISU Dobrogea pentru stingerea incendiului.

**Comisariatul Județean Constanța din cadrul Gărzii Naționale de Mediu** informează că în data de 26.10.2017, ora 13.20, a izbucnit un incendiu de vegetatie uscata pe o suprafata de cca 200 mp în loc. Năvodari, pe B-dul Navodari, zona Rompetrol Rafinare. La ora 13.40 incendiul a fost stins. Nu se cunosc cauzele declanșatoare.

**Comisariatul Judetean Prahova din cadrul Gărzii Naționale de Mediu** informează despre producerea, în data de 26.10.2017, ora 07.00, unui incendiu pe un amplasament în com. Brazi unde se desfașurau activiăți de sablare. Incendiul a fost lichidat de catre ISU PH , suprafața afectată fiind de cca.1700 mp baracă metalică. Au ars aprox. 100 l vopsea. Vom reveni cu informații suplimentare.

**2. În domeniul solului şi vegetaţiei**

Nu s-au semnalat evenimente deosebite.

**3. În domeniul supravegherii radioactivităţii mediului**

Nu s-au semnalat evenimente deosebite.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE**